ПРИЛОЖЕНИЕ

Законодателна финансова обосновка

към

Предложение за Регламент на Европейския парламент и на Съвета

за създаване на Система на ЕС за информация за пътуванията и разрешаването им (ETIAS) и за изменение на регламенти (ЕС) № 515/2014, (ЕС) 2016/399, (ЕС) 2016/794 и (ЕС) 2016/1624

# РАМКА НА ПРЕДЛОЖЕНИЕТО/ИНИЦИАТИВАТА

## Наименование на предложението/инициативата

## Предложение за Регламент на Европейския парламент и на Съвета за създаване на Система на ЕС за информация за пътуванията и разрешаването им (ETIAS)

## Съответни области на политиката в структурата на УД/БД[[1]](#footnote-2)

Област на политика: вътрешни работи (дял 18)

[…]

## Естество на предложението/инициативата

⌧ Предложението/инициативата е във връзка с **нова дейност**

🞎 Предложението/инициативата е във връзка с **нова дейност след пилотен проект/подготвителна дейност[[2]](#footnote-3)**

🞎 Предложението/инициативата е във връзка с **продължаване на съществуваща дейност**

🞎 Предложението/инициативата е във връзка с **дейност, пренасочена към нова дейност**

## Цели

### Многогодишни стратегически цели на Комисията, за чието изпълнение е предназначено предложението/инициативата

- Управление на границите — спасяване на човешки животи и гарантиране на сигурността на външните граници

Системата на ЕС за информация за пътуванията и разрешаването им (ETIAS) ще бъде автоматизирана система, предназначена да открива рисковете, свързани с освободените от изискването за виза посетители, които пътуват до Шенгенското пространство. Тя ще събира информацията за тези пътници преди началото на пътуването им, за да се даде възможност за предварително обработване. Така пътниците ще могат да са сигурни, че ще преминат границите безпроблемно.

- Подобряване на обмена на информация

Наличието на общи високи стандарти за управление на границите, които в пълна степен зачитат принципа на правовата държава и основните права, е от основно значение за предотвратяването на тежката престъпност и на тероризма.

Предложението е част от процеса на постоянно развитие на стратегията на Европейския съюз за интегрирано управление на границите.

### Конкретни цели и съответни дейности във връзка с УД/БД

Конкретни цели

ETIAS:

- ще способства за постигането на висока степен на сигурност, като даде възможност да се извършва щателна оценка на риска, който представляват заявителите по отношение на сигурността, преди те да пристигнат на външните гранични контролно-пропускателни пунктове, за да се определи дали има фактически данни или основателни причини да се смята, че присъствието на съответното лице на територията на държавите членки представлява риск за сигурността;

- ще съдейства за предотвратяването на незаконната миграция, като даде възможност да се извършва оценка на свързания със заявителите риск от незаконна миграция, преди те да пристигнат на външните гранични контролно-пропускателни пунктове;

- ще допринесе за защитата на общественото здраве, като даде възможност за оценка на риска, който представляват заявителите по отношение на общественото здраве, преди те да пристигнат на външните гранични контролно-пропускателни пунктове;

- ще повиши ефективността на граничните проверки;

- ще спомогне за постигането на целите на Шенгенската информационна система (ШИС) във връзка със сигналите относно лица, издирвани за арест с цел предаване или екстрадиране, изчезнали лица, лица, които се издирват, за да съдействат в съдебно производство, и лица за проверки от разстояние или явни проверки;

- ще допринесе за предотвратяването, разкриването и разследването на терористични и други тежки престъпления.

Съответни дейности във връзка с УД/БД

Глава „Сигурност и гарантиране на свободите: вътрешна сигурност“

### Очаквани резултати и отражение

*Да се посочи въздействието, което предложението/инициативата следва да окаже по отношение на бенефициерите/целевите групи.*

Общите цели в тази област на политиката са:

1) укрепване на интегрираното управление на границите и повишаване на вътрешната сигурност;

2) принос към улесняването на пътуванията.

Основната функция на ETIAS ще се състои в проверяване на информацията, предоставена от освободените от изискването за виза граждани на трети държави посредством онлайн заявление преди пристигането им на външните граници на ЕС, за да се установи дали те представляват определени рискове, свързани с незаконната миграция, сигурността или общественото здраве. Това ще става посредством автоматизирано обработване на всяко заявление въз основа на други информационни системи на ЕС, специално разработен списък на ETIAS за наблюдение и правила за проверките. Чрез това проучване ще може да се определи дали съществуват фактически данни или основателни причини, които не позволяват да се издаде разрешение за пътуване.

Като изисква валидно разрешение за пътуване от всички освободени от изискването за виза граждани на трети държави, ЕС ще гарантира, че всички посетители са проверени преди пристигането си.

Съответно ETIAS ще засили вътрешната сигурност на ЕС по два начина: първо, чрез установяване на лицата, които представляват риск по отношение на сигурността, преди пристигането им на външните шенгенски граници; и второ, чрез предоставяне на информация на националните правоприлагащи органи и на Европол, когато това е необходимо.

Днес около 1,4 милиарда души от близо 60 държави по света могат да пътуват без виза до Европейския съюз. Броят на посещаващите шенгенските държави граждани на трети държави, освободени от задължението за виза, ще продължи да расте и се очаква да се увеличи от 30 милиона през 2014 г. на 39 милиона през 2020 г.

Тези стойности показват необходимостта от въвеждане на система, чрез която да може да се оценяват и управляват рисковете, свързани с потенциалната незаконна миграция и със сигурността, които представляват посещаващите ЕС граждани на трети държави, в съответствие с целите на политиката на ЕС за либерализиране на визовия режим.

Ето защо ETIAS е необходима също за улесняване на преминаването на външните шенгенски граници от гражданите на трети държави, освободени от изискването за виза. Разрешението от ETIAS ще се получава чрез процедура на подаване на заявление, която ще е проста, евтина и бърза и в повечето случаи няма да налага допълнителни стъпки за проверка. Когато получат разрешение за пътуване, заявителите ще разполагат на ранен етап с надежден знак, че ще могат да бъдат допуснати в Шенгенското пространство. Това представлява значително подобрение за пътуващите в сравнение с настоящото положение.

Въпреки че окончателното решение за разрешаване на влизане в Шенгенското пространство ще продължи да се взема от граничните служители на външните граници съгласно Кодекса на шенгенските граници, чрез ETIAS ще се намали значително броят на случаите, в които се отказва влизане на граничните контролно-пропускателни пунктове. Граничните служители ще могат да виждат дали лицето, което стои пред тях, е получило разрешение за пътуване, преди да пристигне на границата. Лицата, на които е отказано разрешение, няма да губят време и пари да пътуват до Шенгенското пространство. По този начин ETIAS ще намали и разходите на превозвачите за връщането на пътници от морските и въздушните граници.

Конкретни цели на политиката:

Основните конкретни цели на политиката, преследвани със създаването на ETIAS, са:

1) да се повиши ефективността на граничните проверки чрез въвеждане на задължение лицата, освободени от изискването за виза, да притежават предварително разрешение за пътуване;

2) да се осигури координирана и еднородна оценка на гражданите на трети държави, освободени от изискването за виза, като при нужда се извършват консултации със съответните държави членки;

3) да се намали броят на отказите на влизане на външните граници и по този начин да се намали работата на граничните служители, свързана с тези случаи;

4) да се допринесе за предотвратяването, разкриването и разследването на терористични и други тежки престъпления.

### Показатели за резултатите и за отражението

*Да се посочат показателите, които позволяват да се проследи изпълнението на предложението/инициативата.*

През фазата на разработване

След като бъде одобрено проектопредложението и след като бъдат приети техническите спецификации, eu-LISA ще разработи информационната система на ETIAS (състояща се от централна система, национален единен интерфейс (НЕИ) във всяка държава членка, сигурна комуникационна инфраструктура между централната система и националните единни интерфейси, публичен уебсайт и приложение за мобилни устройства, услуга за електронна поща, защитена услуга за създаване на профил, портал за превозвачи, уеб услуга и софтуер, позволяващ на централното звено и националните звена на ETIAS да обработват заявленията).

eu-LISA ще координира и интегрирането на НЕИ, извършвано от държавите членки на национално равнище. Определени са подробна цялостна рамка за управлението за фазата на разработване и изисквания за докладване пред Европейския парламент, Съвета и Комисията.

За разработването на информационната система на ETIAS eu-LISA ще използва, доколкото е технически възможно, хардуерните и софтуерните компоненти на Системата за влизане/излизане. Когато има техническа възможност, Системата за влизане/излизане ще споделя хардуерните и софтуерните си компоненти с информационната система на ETIAS. В частност НЕИ на ETIAS ще бъде разработен като нова функция на НЕИ на Системата за влизане/излизане.

Европейската агенция за гранична и брегова охрана ще създаде централното звено на ETIAS, което ще управлява досиетата на заявленията и данните, съхранявани в ETIAS. Централното звено на ETIAS ще отговаря за проверката на това дали записаните в досието на заявлението данни съвпадат с данните в запис, досие или сигнал в информационна система или в предварително определените набори от данни от правилата за проверките. Когато данните съвпадат или има съмнения относно самоличността на заявителя, заявлението ще се предава за оценка на националното звено на ETIAS на държавата членка, в която заявителят възнамерява да влезе. Съответно всяка държава членка ще трябва да създаде национално звено на ETIAS, което ще управлява досиетата на заявленията, които са му предадени.

Конкретна цел: оперативна готовност до 2021 г.

Показател: За да може ETIAS да бъде пусната в действие, eu-LISA трябва да уведоми, че е завършено успешно цялостно изпитване на ETIAS, което ще се проведе от тази агенция заедно с държавите членки, Европейската агенция за гранична и брегова охрана трябва да уведоми, че централното звено има необходимия капацитет за обработване на очаквания обем заявления, и държавите членки трябва да уведомят за готовността на националните им звена да обработват очаквания обем заявления.

След пускане на системата в действие

eu-LISA ще осигури наличието на системи за наблюдение на функционирането на информационната система на ETIAS с оглед на заложените цели. Две години след пускането в действие на системата и на всеки две години след това eu-LISA следва да представя на Европейския парламент, Съвета и Комисията доклад за техническото функциониране на системата, в това число и за нейната сигурност.

Централното звено на ETIAS трябва да вземе нужните мерки, така че данните, съхранявани в досиетата на заявленията и в централната система на ETIAS, да са верни и актуални, да управлява специфичните рискови показатели и списъка на ETIAS за наблюдение и да извършва редовни одити на обработването на заявленията.

Освен това три години след пускането в действие на ETIAS и на всеки четири години след това Комисията следва да изготвя цялостна оценка на системата. При нея ще бъде направен преглед на постигнатите резултати спрямо заложените цели и на въздействието по отношение на основните права, ще бъде преценено дали основанията за създаването на системата продължават да са валидни и ще бъде направена оценка на прилагането на Регламента, на сигурността на ETIAS и на последиците за бъдещи операции, като, ако е необходимо, ще бъдат формулирани и съответни препоръки. Комисията ще представя доклада за оценката на Европейския парламент и на Съвета.

Конкретна цел: да се повиши ефективността на граничните проверки чрез въвеждане на задължение лицата, освободени от изискването за виза, да притежават предварително разрешение за пътуване

Показател:

Дял на заявленията, които не са приети при автоматизираното обработване, обработени са от централното звено и/или от националните звена и не представляват корекция на фактически грешки, нито изясняване (т.е. премахване на объркването с лице със същото име, за което има запис в някоя от базите данни, в които ETIAS извършва справка).

Дял на предоставените разрешения за пътуване, отнети въз основа на актуализирана информация в базите данни, в които ETIAS е извършила справка.

Дял на предоставените разрешения за пътуване, последвани от отказ на влизане на граничен контролно-пропускателен пункт.

Конкретна цел: да се осигури координирана и еднородна оценка на гражданите на трети държави, освободени от изискването за виза, като при нужда се извършват консултации със съответните държави членки

Показател:

Дял на заявленията, които не са приети при автоматизираното обработване и са оценени от националните звена на държавите членки, спрямо целевите стойности, определени въз основа на сегашната практика.

Конкретна цел: да се намали броят на отказите на влизане на външните граници

Показател:

Брой на заявленията, по които е получен отказ от ETIAS, спрямо настоящия брой откази на влизане на граничните контролно-пропускателни пунктове.

Брой на пътуващите, които са получили разрешение за пътуване и на които е отказано влизане на граничен контролно-пропускателен пункт.

## Мотиви за предложението/инициативата

### Нужди, които трябва да бъдат задоволени в краткосрочен или дългосрочен план

1) Да се гарантира и допълни политиката на ЕС за либерализиране на визовия режим. Когато за пътуващите се прилага изискването за виза, преди пристигането им в Шенгенското пространство вече се разполага с голямо количество информация за тях, която остава записана във ВИС в продължение на пет години след изтичането на срока на визата. След като изискването за виза отпадне за дадена държава, за пътуващите нейни граждани не се предоставя никаква информация преди преминаването на границата. Тази липса на информация за пътуващите, които не са длъжни да притежават виза, трябва да бъде намалена, понеже, макар и освобождаването от изискването за виза да предполага средностатистически нисък имиграционен риск, този риск може да е много различен за отделните лица и не означава задължително нисък риск по отношение на сигурността. Ето защо е необходимо да се увеличи способността на ЕС да оценява индивидуално потенциалния риск по отношение на имиграцията и сигурността, който представлява всяко пътуващо лице, за което не се прилага изискването за виза.

2) Да се поддържа и увеличи качеството на управлението на шенгенските граници, и по-специално на сухопътните граници. За да се осигури извършването на необходимата оценка на рисковете, свързани със сигурността, миграцията и общественото здраве, чрез ETIAS ще се въведе допълнително ниво на систематичен контрол в сравнение с това, което се прави понастоящем, като ще се даде възможност за ранни проверки в съответните бази данни, преди пътуващите да пристигнат на външните граници.

3) Да се увеличи удобството на пътуващите. ETIAS ще доведе до съществено намаляване на случите на отказ на влизане. Лицата, на които е отказано разрешение за пътуване, няма да губят време и пари, за да стигнат до контролно-пропускателните пунктове на външните шенгенски граници. Посредством ETIAS ще се намалят и разходите на превозвачите за връщането на пътници от морските и въздушните граници.

4) Засилва се борбата с международната престъпност, тероризма и другите заплахи за сигурността.

### Добавена стойност от намесата на ЕС

В Европейската програма за миграцията управлението на границите е посочено като един от четирите стълба за по-добро управление на миграцията. Опазването на външните граници и по-ефективното им управление предполагат по-добро използване на възможностите, предлагани от информационните системи и технологии. Използването на трите съществуващи широкомащабни информационни системи на ЕС (ШИС, ВИС и Евродак) носи ползи за управлението на границите. След като бъде въведена, Системата за влизане/излизане ще доведе до увеличаване на ефективността на граничните контролно-пропускателни пунктове. При все това единствената информация, която се получава за освободените от изискването за виза лица, са данните от документите им за пътуване. За лицата, пристигащи по въздух или по море, тази информация може да бъде допълнена от API данни преди пристигането им. Съгласно предложената Директива за PNR данните PNR данните за тези лица ще се събират и ако те пристигат в ЕС по въздух. За лицата, влизащи в ЕС през сухопътните граници, няма налична информация преди пристигането им на външната граница на ЕС.

Тази информационна празнина се запълва чрез ETIAS, която ще събира информация за освободените от изискването за виза лица преди пристигането им на границите, като с това ще се освободят ресурси за граничен контрол и ще се автоматизират определени задачи и дейности, свързани с този контрол. Това автоматизиране ще осигури еднороден и систематичен контрол на разрешения срок на престой за гражданите на трети държави. Пътуващите лица ще трябва да въвеждат набор от данни в онлайн формуляр на заявление преди датата на пътуването си. След проверка въз основа на набор от критерии за рисковете (например по отношение на миграцията и сигурността) те ще бъдат уведомявани дали им е се предоставя или отказва разрешение за пътуване. Повечето заявления ще бъдат одобрявани автоматично в рамките на няколко минути и решението ще се свързва по електронен път с паспорта на пътуващия[[3]](#footnote-4). При пътуванията със самолет или кораб например превозвачите ще проверяват на гишето за регистрация дали пътникът притежава валидно разрешение за пътуване, в зависимост от което да му позволят или да не му позволят да се качи на самолета или кораба. Когато лицето пристига на сухопътна граница с личен автомобил или с автобус или влак, граничните служители ще проверяват валидността на разрешението за пътуване.

Използването на ETIAS в съчетание с нови възможности за използване на системи за самообслужване и на автоматични или полуавтоматични решения за граничен контрол ще улесни работата на граничните служители и ще им помогне да се справят с очакваното увеличаване на преминаванията на границите. От гледна точка на пътниците това ще доведе до улесняване на преминаването на границите, като времето за чакане ще намалее, а граничните проверки ще се ускорят.

Въпреки че държавите членки могат да запазят своите национални системи в съответствие с националното законодателство в областта на сигурността, чрез ETIAS органите на държавите членки ще имат достъп до данните за освободените от изискването за виза граждани на трети държави, които преминават външните граници на ЕС.

### Изводи от подобен опит в миналото

От опита от разработването на Шенгенската информационна система от второ поколение (ШИС II) и на Визовата информационна система (ВИС) бяха извлечени следните поуки:

1) За да се избегнат надхвърляне на бюджета и закъснения, дължащи се на промени в изискванията, никоя нова информационна система в областта на свободата, сигурността и правосъдието, особено ако става въпрос за широкомащабна информационна система, няма да бъде разработвана преди окончателното приемане на правните инструменти, които определят нейните цел, обхват, функции и технически характеристики.

2) Що се отнася до ШИС II и ВИС, разработването на национално равнище в държавите членки можеше да бъде съфинансирано по Фонда за външните граници, но това не бе задължително. Поради това не беше възможно да се направи преглед на степента на напредък в държавите членки, които не бяха предвидили съответните дейности в многогодишните си програми или чиито програми не бяха достатъчно подробни. Ето защо сега се предлага Комисията да възстанови всички разходи за интегриране, направени от държавите членки, така че да може да се наблюдава напредъкът на това разработване.

3) С оглед да се улесни общата координация на изпълнението, eu-LISA ще разработи не само информационната система на ETIAS, но и общ НЕИ, който ще се използва от всички държави членки за свързване на техните съществуващи национални гранични ИТ инфраструктури и националите звена, които ще извършват оценка на рисковете и ще вземат решения по случаи, прехвърлени към държавите членки от централното звено.

### Съвместимост и евентуална синергия с други подходящи инструменти

Това предложение следва да се разглежда като инструмент за изпълнение на действията, представени в съобщението от 6 април 2016 г. „По-надеждни и по-интелигентни информационни системи в областта на границите и сигурността“[[4]](#footnote-5), където се подчертава необходимостта ЕС да укрепи и подобри своите информационни системи, архитектура на данните и обмен на информация в областта на управлението на границите, правоприлагането и борбата с тероризма.

В съобщението от 14 април 2016 г. „Повишаване на сигурността в свят на мобилност:подобряване на информационния обмен в борбата срещу тероризма и по-сигурни външни граници“[[5]](#footnote-6) се потвърждава приоритетът на увеличаването на сигурността на външните граници и се представят конкретни инициативи за ускоряване и разширяване на действията на ЕС с цел по-нататъшно укрепване на управлението на външните граници. В него се посочва, че Комисията ще даде приоритет на разработването на ETIAS и че до ноември 2016 г. ще приеме законодателно предложение за създаването на тази система, което решение бе изтъкнато и от председателя Юнкер в речта му за състоянието на Съюза, произнесена същия ден пред Европейския парламент[[6]](#footnote-7).

В по-оперативен план това предложение следва да се разглежда и като част от процеса на постоянно развитие на стратегията на Европейския съюз за интегрирано управление на границите, а също така и във връзка с Инструмента за финансово подпомагане за външните граници по фонд „Вътрешна сигурност“ (ФВС)[[7]](#footnote-8), като част от МФР, и с регламентите за създаване на eu-LISA[[8]](#footnote-9) и на Европейската агенция за гранична и брегова охрана[[9]](#footnote-10). Законодателната финансова обосновка, приложена към предложението на Комисията за създаване на eu-LISA[[10]](#footnote-11), обхваща разходите за съществуващите информационни системи Евродак, ШИС II и ВИС, но не и за бъдещите системи за управление на границите, които все още не са възложени на тази агенция посредством правната уредба. ETIAS ще допълва ВИС и Системата за влизане/излизане[[11]](#footnote-12). ВИС съдържа само информация за заявленията за издаване на виза и за издадените визи, в Системата за влизане/излизане ще се съхраняват конкретни данни за влизания и излизания, свързани с издадените визи, а ETIAS ще съдържа информация за гражданите на трети държави, освободени от изискването за виза.

Законодателната финансова обосновка, приложена към предложението на Комисията за създаване на Европейската агенция за гранична и брегова охрана също не включва действителното оценяване на заявленията на освободените от изискването за виза лица по отношение на риска, който тези лица представляват, понеже първоначално не беше предвидено тази агенция да взема решения за конкретни пътници.

## Срок на действие и финансово отражение

🞎 Предложение/инициатива с **ограничен срок на действие**

* 🞎 Предложение/инициатива в сила от [ДД/ММ]ГГГГ до [ДД/ММ]ГГГГ
* 🞎 Финансово отражение от ГГГГ до ГГГГ

⌧Предложение/инициатива с **неограничен срок на действие**

* Подготвителен период — 2017 г.,
* Осъществяване с период на започване на дейност от 2018 г. до 2020 г.,
* последван от функциониране с пълен капацитет през 2021 г.

## Планирани методи на управление[[12]](#footnote-13)

⌧**Пряко управление** от Комисията

* ⌧ от нейните служби, включително от нейния персонал в делегациите на Съюза;
* 🞎 от изпълнителните агенции

⌧**Споделено управление** с държавите членки

⌧**Непряко управление** чрез възлагане на задачи по изпълнението на бюджета на:

* 🞎 трети държави или органите, определени от тях;
* 🞎 международни организации и техните агенции (да се уточни);
* 🞎 ЕИБ и Европейския инвестиционен фонд;
* ⌧ органите, посочени в членове 208 и 209 от Финансовия регламент;
* 🞎 публичноправни органи;
* 🞎 частноправни органи със задължение за обществена услуга, доколкото предоставят подходящи финансови гаранции;
* 🞎 органи, уредени в частното право на държава членка, на които е възложено осъществяването на публично-частно партньорство и които предоставят подходящи финансови гаранции;
* 🞎 лица, на които е възложено изпълнението на специфични дейности в областта на ОВППС съгласно дял V от ДЕС и които са посочени в съответния основен акт.
* *Ако е посочен повече от един метод на управление, пояснете в частта „Забележки“.*

Забележки

Регламентът за Инструмента за финансово подпомагане за външните граници по ФВС е финансовият инструмент, в който е включен бюджетът за изпълнението на пакета за интелигентните граници.

В член 5 от този регламент се предвижда отпускането на 791 милиона евро чрез програма за разработване на информационни системи за управление на миграционните потоци през външните граници съгласно условията, предвидени в член 15. 480 милиона евро от тази сума са предназначени за разработването на Системата за влизане/излизане. Част от останалите 311 милиона евро ще бъде използвана за ETIAS.

По отношение на методите на изпълнение в Регламента е предвидено следното:

Последната алинея от член 5, параграф 4 гласи: *Методът(ите) за изпълнение на бюджета за програмата за разработване на информационни системи въз основа на съществуващи и/или нови информационни системи се определя(т) в подходящи законодателни актове на Съюза в зависимост от тяхното приемане*.

В член 15 е предвидено следното: *Програмата за разработване на информационни системи въз основа на съществуващи и/или нови информационни системи се изпълнява в зависимост от приемането на законодателните актове на Съюза, определящи тези информационни системи и тяхната комуникационна инфраструктура, по-специално с цел подобряване на управлението и контрола на пътникопотока по външните граници чрез засилване на проверките, като същевременно се ускори преминаването на границите за редовно пътуващите лица. По целесъобразност се търсят взаимодействия със съществуващи информационни системи с цел избягване на двойни разходи.*

*Разбивката на сумата, посочена в член 5, параграф 5, буква б), се извършва или в съответните законодателни актове на Съюза, или след приемането на тези законодателни актове — чрез делегиран акт в съответствие с член 17.*

Методите на изпълнение, предвидени в предложението, са следните:

1) **Непряко управление**: През периода 2018—2020 г. eu-LISA ще разработи информационната система на ETIAS. Тази дейност ще обхваща разработването на всички ИТ елементи на проекта — централна система, национален единен интерфейс във всяка държава членка, сигурна комуникационна инфраструктура между централната система и националните единни интерфейси, публичен уебсайт и приложение за мобилни устройства, услуга за електронна поща, защитена услуга за създаване на профил, портал за превозвачи, уеб услуга и софтуер, позволяващ на централното звено и националните звена на ETIAS да обработват заявленията. През периода на функциониране, който ще започне през 2021 г., eu-LISA ще изпълнява всички технически дейности, свързани с поддръжката на информационната система на ETIAS.

За покриване на разходите по дейностите, извършвани през периода на разработване, се предвижда от 2018 г. нататък да се прехвърлят общо 100,8 милиона евро от ФВС към бюджетния ред за eu-LISA.

През 2020 г. Европейската агенция за гранична и брегова охрана ще създаде централното звено на ETIAS. Тази дейност ще обхваща подготвянето на офис пространството, набавянето и инсталирането на ИТ оборудването, което ще се използва от персонала, и набирането и обучаването на служителите в централното звено. През периода на функциониране, който ще започне през 2021 г., централното звено на ETIAS ще изпълнява оперативните дейности, свързани с обработването на заявленията по ETIAS и описани в член 7.

За покриване на разходите по създаването на централното звено на ETIAS се предвижда през 2020 г. да се прехвърлят общо 12,3 милиона евро от ФВС към бюджетния ред за Европейската агенция за гранична и брегова охрана.

2) **Споделено управление от ГД HOME**: През фазата на разработване (2018—2020 г.) Комисията ще изразходва общо 92,3 милиона евро за разходи, свързани с интегрирането и функционирането на НЕИ на държавите членки. През 2020 г. държавите членки ще създадат своите национални звена на ETIAS. За тази цел чрез националните програми по ФВС ще бъдат предоставени 4,2 милиона евро. Тази сума ще покрие разходите за набавяне и инсталиране на ИТ оборудването, което ще се използва от персонала, и за набиране и обучаване на служителите в централното звено. През периода на функциониране, който ще започне през 2021 г., държавите членки ще осигурят необходимия персонал (функциониране 24 часа в денонощието) и националните звена на ETIAS ще изпълняват оперативните дейности, свързани с обработването на заявленията по ETIAS и описани в член 8. Сумите, които ще бъдат отпуснати на отделните държави членки, ще бъдат определени в приложение към Регламента и ще бъдат използвани по най-подходящия за постигане на оперативните цели начин.

Оставащият бюджет по реда за интелигентните граници (първоначално отпуснатите 311 милиона евро – 209,9 милиона\* евро бюджет за ETIAS = 100,8 милиона евро) ще бъде използван съгласно член 5, параграф 5, буква б) от Регламент (ЕС) № 515/2014 (ФВС — граници).

*\* Без разходите по функция 5*

|  |  |  |  |  |
| --- | --- | --- | --- | --- |
| **Блокове** | **Фаза на разработване (2018—2020 г.)** | **Фаза на функциониране (2021 г.)** | **Режим на управление** | **Изпълнител** |
| Мрежа | X | X | Непряко | eu-LISA |
| Разработване и поддръжка на централната система | X | X | Непряко | eu-LISA |
| Функциониране на централната система |  | X | Непряко | Европейска агенция за гранична и брегова охрана |
| Разработване на национален единен интерфейс (НЕИ) | X |  | Непряко | eu-LISA |
| Интегриране на НЕИ и свързана с него администрация по време на разработването  | X | X | Споделено | Комисия |
| Поддръжка на националните системи | X | X | Споделено | Комисия |

# МЕРКИ ЗА УПРАВЛЕНИЕ

## Правила за мониторинг и докладване

*Да се посочат честотата и условията.*

Правилата за разработването и за техническото управление на информационната система на ETIAS са описани в глава XIII (и по-специално в членове 63 и 64) от предложението за регламент. Правилата за наблюдението и за оценката са описани в член 81:

1. eu-LISA осигурява наличието на процедури за наблюдение на разработването на информационната система на ETIAS по отношение на целите, свързани с планирането и разходите, и за наблюдение на функционирането на ETIAS по отношение на целите, свързани с техническите резултати, разходната ефективност, сигурността и качеството на обслужването.

2. В срок от шест месеца след влизането в сила на настоящия регламент и на всеки шест месеца след това през фазата на разработване на информационната система на ETIAS eu-LISA представя на Европейския парламент и Съвета доклад за актуалното състояние на разработването на централната система, единните интерфейси и комуникационната инфраструктура между централната система и единните интерфейси. След завършване на разработването на Европейския парламент и Съвета се представя доклад, в който подробно се обяснява как са били постигнати целите, по-специално във връзка с планирането и разходите, и се посочват причините за евентуалните отклонения от тях.

3. За целите на техническата поддръжка eu-LISA има достъп до необходимата информация, свързана с операциите по обработване на данни, осъществявани в информационната система на ETIAS.

4. Две години след пускането в действие на ETIAS и на всеки две години след това eu-LISA представя на Европейския парламент, Съвета и Комисията доклад за техническото функциониране на информационната система на ETIAS, в това число и за нейната сигурност.

5. Три години след пускането в действие на ETIAS и на всеки четири години след това Комисията прави цялостна оценка на ETIAS и отправя необходимите препоръки. Тази цялостна оценка включва: постигнатите от ETIAS резултати с оглед на нейните цели, мандат и задачи; въздействието, ефективността и ефикасността на работата на ETIAS и работните ѝ практики във връзка с нейните цели, мандат и задачи; правилата на автоматизирания механизъм за обработка на заявления, който се използва за целите на оценката на риска; евентуалната необходимост от изменение на мандата на централното звено на ETIAS; финансовите последици от такова изменение; въздействието върху основните права.

Комисията представя доклада за оценка на Европейския парламент и на Съвета.

6. Държавите членки и Европол предоставят на eu-LISA, на централното звено на ETIAS и на Комисията информацията, необходима за изготвяне на докладите, посочени в параграфи 4 и 5, съгласно предварително определени от Комисията и/или eu-LISA количествени показатели. Тази информация не може да застрашава методите на работа, нито да включва данни, които разкриват източници, служители или разследвания на оправомощените органи.

7. eu-LISA и централното звено на ETIAS предоставят на Комисията информацията, необходима за изготвяне на цялостните оценки по параграф 5.

8. Като същевременно се спазват разпоредбите на националното право относно оповестяването на чувствителна информация, всяка държава членка и Европол изготвят годишни доклади за ефективността на достъпа за целите на правоприлагането до данни, съхранявани в информационната система на ETIAS, които доклади съдържат информация и статистика за:

- точната цел на справката, включително вида терористично или тежко престъпление;

- посочените основателни причини за обосновано подозрение, че настоящият регламент се прилага по отношение на заподозряното лице, извършителя или жертвата;

- броя на исканията за достъп до информационната система на ETIAS за целите на правоприлагането;

- броя и вида случаи, завършили с успешно установяване на самоличността;

- необходимостта и използването на процедурата, предвидена за извънредни спешни случаи, включително случаите, при които спешността не е била потвърдена при последващата проверка, извършена от централното звено за достъп.

Годишните доклади на държавите членки и на Европол се предават на Комисията до 30 юни на следващата година.

## Система за управление и контрол

### Установени рискове

1) Трудности с техническото разработване на системата

За централната система на ETIAS може да са необходими допълнителни интерфейси за заинтересовани страни, като: а) въздушните и морските превозвачи; б) банките, що се отнася до събирането на информация за кредитните карти; и в) пътуващите лица, които имат специфични нужди по отношение на сигурността. Създаването на голяма административна платформа, функционираща в режим 24 часа на ден, 7 дни в седмицата, с която да се наблюдава системата и да се управляват случаите, налагащи ръчно обработване, може да се окаже сложно, както и определянето на автоматични правила, които да позволят оценка на исканията.

Националните информационни системи на държавите членки се различават от техническа гледна точка. Процедурите за граничен контрол също могат да се различават в зависимост от местните обстоятелства (наличното пространство на граничния контролно-пропускателен пункт, пътникопотока и др.). ETIAS трябва да бъде интегрирана в националната информационна архитектура и националните процедури за граничен контрол. Освен това интегрирането на НЕИ трябва да бъде напълно съгласувано с централните оперативни изисквания.

Съществува риск отделните държави членки да изпълнят техническите и правните аспекти на ETIAS по различен начин поради недостатъчна координация между централното и националните нива. Предвидената концепция за НЕИ би трябвало да намали този риск.

2) Трудности с навременното разработване

От опита, придобит при разработването на ВИС и ШИС II, може да се очаква, че решаващ фактор за успешното осъществяване на ETIAS ще бъде навременното разработване на тази система от външен изпълнител. Като център за високи постижения в областта на разработването и управлението на широкомащабни информационни системи, eu-LISA ще отговаря и за възлагането и управлението на договори, по-специално за подизпълнението на разработването на системата. Съществуват няколко риска във връзка с използването на външен изпълнител за това разработване:

а) риск изпълнителят да не задели достатъчно ресурси за проекта или да проектира и разработи система, която не отговаря на най-актуалните постижения в областта;

б) риск изпълнителят да не спази в пълна степен административните техники и методи за работа по широкомащабни информационни проекти като начин за намаляване на разходите;

в) и накрая, не може напълно да се изключи рискът изпълнителят да срещне финансови трудности поради причини, които не са свързани с този проект.

### Информация за изградената система за вътрешен контрол

Агенцията има за цел да бъде център за високи постижения в областта на разработването и управлението на широкомащабни информационни системи. Тя ще изпълнява дейностите, свързани с разработването и функционирането на централната част на системата, включително на единните интерфейси в държавите членки и мрежите. Това ще позволи да се избегнат повечето трудности, с които Комисията се сблъска при разработването на ШИС II и ВИС.

През фазата на разработване (2018―2020 г.) всички дейности по разработването ще бъдат изпълнявани от eu-LISA. Тези дейности ще обхващат разработването на всички елементи на проекта — централна система, НЕИ, комуникационна инфраструктура между централната система и НЕИ, сигурни комуникационни канали между централната система на ETIAS и други централни системи. Разходите за интегриране на НЕИ, както и разходите, свързани с администрирането на системите в държавите членки през фазата на разработване, ще се управляват от Комисията чрез споделено управление или безвъзмездни средства.

През фазата на функциониране, която ще започне през 2021 г., eu-LISA ще отговаря за техническото и финансовото управление на централната система, а именно за възлагането и управлението на договори, докато Комисията ще управлява средствата, отпуснати на държавите членки за разходите за националните звена по ФВС — граници (национални програми).

За да бъдат избегнати закъснения на национално равнище, преди започване на разработването следва да се предвиди ефикасна схема на управление между всички заинтересовани страни. В проекта на регламент Комисията предлага консултативна група, съставена от национални експерти от държавите членки, да предоставя на eu-LISA експертен опит по отношение на ETIAS. Освен това през фазата на разработване целият ИТ проект ще е подчинен на Съвета за програмно управление, състоящ се от шестима членове, определени от Управителния съвет на eu-LISA измежду неговите членове или заместниците им, от председателя на Консултативната група за ETIAS и от трима членове, представляващи съответно eu-LISA, Европейската агенция за гранична и брегова охрана и Комисията (вж. член 63).

### Оценка на разходите и ползите от проверките и на очаквания риск от грешка

N/A

## Мерки за предотвратяване на измами и нередности

*Да се посочат съществуващите или планираните мерки за превенция и защита.*

Мерките, предвидени за борба с измамите, са определени в член 35 от Регламент (ЕС) № 1077/2011, където е постановено следното:

1. За целите на борбата с измамите, корупцията и други незаконни дейности се прилага Регламент (ЕО) № 1073/1999.

2. Агенцията се присъединява към Междуинституционалното споразумение относно вътрешните разследвания, провеждани от Европейската служба за борба с измамите (OLAF), и незабавно приема подходящи разпоредби, приложими към всички служители на Агенцията.

3. Решенията за финансиране и споразуменията за прилагане и инструментите, които произтичат от тях, предвиждат изрично, че Сметната палата и OLAF имат право при необходимост да извършват проверки на място при получателите на средства от Агенцията, както и при лицата, отговарящи за разпределението на тези средства.

В съответствие с тази разпоредба на 28 юни 2012 г. Управителният съвет на Европейската агенция за оперативното управление на широкомащабни информационни системи в пространството на свобода, сигурност и правосъдие прие решение относно реда и условията за провеждане на вътрешни разследвания във връзка с предотвратяването на измами, корупция и всякакви незаконни дейности в ущърб на интересите на Съюза.

Ще се прилага стратегията за предотвратяване и откриване на измами на ГД HOME.

# ОЧАКВАНО ФИНАНСОВО ОТРАЖЕНИЕ НА ПРЕДЛОЖЕНИЕТО/ИНИЦИАТИВАТА

**Очакваното отражение върху разходите и върху числеността на персонала за 2021 г. и за следващите години, посочено в настоящата законодателна финансова обосновка, е дадено само с илюстративна цел и не предопределя следващата многогодишна финансова рамка.**

## Съответни функции от многогодишната финансова рамка и разходни бюджетни редове

* Съществуващи бюджетни редове

По реда на функциите от многогодишната финансова рамка и на бюджетните редове.

|  |  |  |  |
| --- | --- | --- | --- |
| Функция от многогодишната финансова рамка | Бюджетен ред | Вид на разхода | Вноска  |
| Функция 3 — Сигурност и гражданство | Многогод./едногод.[[13]](#footnote-14) | от държави от ЕАСТ[[14]](#footnote-15) | от държави кандидатки[[15]](#footnote-16) | от трети държави | по смисъла на член 21, параграф 2, буква б) от Финансовия регламент  |
|  |  | Многогод. | НЕ | НЕ | ДА | НЕ |
| 3 | 18.020101 — Подкрепа за управлението на границата и обща визова политика за улесняване на законното пътуване  | Многогод. | НЕ | НЕ | ДА | НЕ |
| 3 | 18.020103 — Създаване на Система за влизане/излизане (СВИ) ***и на Система на ЕС за информация за пътуванията и разрешаването им (ETIAS)*** | Многогод. | НЕ | НЕ | ДА | НЕ |
| 3 | 18.0203 — Европейска агенция за управление на оперативното сътрудничество по външните граници (Frontex) | Многогод. | НЕ | НЕ | ДА | НЕ |
| 3 | 18.0207 — Европейска агенция за оперативното управление на широкомащабни информационни системи в областта на свободата, сигурността и правосъдието (eu-LISA) | Многогод. | НЕ | НЕ | ДА | НЕ |

Поискани нови бюджетни редове

*По реда на функциите от многогодишната финансова рамка и на бюджетните редове.*

**Очаквано отражение върху разходите**

Обобщение на очакваното отражение върху разходите

млн. EUR (до третия знак след десетичната запетая)

|  |  |  |
| --- | --- | --- |
| **Функция от многогодишната финансова****рамка**  | 3 | Сигурност и гражданство |

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| ГД: HOME |  |  | Година**2018** | Година**2019** | Година**2020** | Година**2021** | Година**2022** | Година**2023** | Година**2024** | Година**2025** | Година**2026** | Година**2027** | **ОБЩО** |
| • Бюджетни кредити за оперативни разходи |  |  |  |  |  |  |  |  |  |  |  |
| 18.020103 (интелигентни граници) | Поети задължения | (1) | 20,000 | 20,000 | 20,000 | 7,500 | 7,500 | 7,500 | 7,500 | 7,500 | 7,500 | 7,500 | **112,500** |
| Плащания | (2) | 16,000 | 20,000 | 20,000 | 7,500 | 7,500 | 7,500 | 7,500 | 7,500 | 7,500 | 7,500 | **108,500** |
| 18.020101 (граници и визи) | Поети задължения |  | 9,240 | 9,240 | 18,047 | 22,733 | 20,423 | 20,423 | 20,423 | 20,423 | 20,818 | 21,548 | **183,318** |
| Плащания |  | 16,499 | 9,166 | 9,166 | 15,711 | 9,036 | 7,340 | 17,909 | 14,568 | 13,211 | 21,666 | **131,772** |
| Бюджетни кредити за административни разходи, финансирани от пакета за определени програми[[16]](#footnote-17)  |  |  |  |  |  |  |  |  |  |  |  |
| Номер на бюджетния ред |  | (3) |  |  |  |  |  |  |  |  |  |  |  |
| **ОБЩО бюджетни кредити****за ГД** HOME | Поети задължения | = 1 + 1а + 3 | 29,240 | 29,240 | 38,047 | 30,233 | 27,923 | 27,923 | 27,923 | 27,923 | 28,318 | 29,048 | **295,818** |
| Плащания | = 2 + 2а + 3 | 32,499 | 29,166 | 29,166 | 23,211 | 16,536 | 14,840 | 25,409 | 22,068 | 20,711 | 29,166 | **242,772** |

Тези суми ще покрият разходите за:

* интегрирането на НЕИ с националните гранични инфраструктури на държавите членки и функционирането на НЕИ;
* създаването и функционирането на националните централни звена.

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 18.0207 — eu-LISA |  |  | Година**2018** | Година**2019** | Година**2020** | Година**2021** | Година**2022** | Година**2023** | Година**2024** | Година**2025** | Година**2026** | Година**2027** | **ОБЩО** |
| Дял 1: Разходи за персонала | Поети задължения | (1) | 1,638 | 1,813 | 2,684 | 3,568 | 3,568 | 3,568  | 3,568  | 3,568  | 3,568  | 3,568  | **31,111** |
| Плащания | (2) | 1,638 | 1,813 | 2,684 | 3,568 | 3,568  | 3,568  | 3,568  | 3,568 | 3,568  | 3,568  | **31,111** |
| Дял 2: Разходи за инфраструктура и за функциониране | Поети задължения | (1а) | 1,658 | 1,395 | 1,395 | 0,770 | 0,770 | 0,770 | 0,770 | 0,770 | 0,770 | 0,770 | **9,838** |
| Плащания | (2а) | 1,658 | 1,395 | 1,395 | 0,770 | 0,770 | 0,770 | 0,770 | 0,770 | 0,770 | 0,770 | **9,838** |
| Дял 3: Оперативни разходи | Поети задължения | (3а) | 23,467 | 11,023 | 55,800 | 18,554 | 18,554 | 18,554 | 18,554 | 18,554 | 18,554 | 18,554 | **220,168** |
|  | Плащания | (3б) | 23,467 | 11,023 | 55,800 | 18,554 | 18,554 | 18,554 | 18,554 | 18,554 | 18,554 | 18,554 | **220,168** |
| **ОБЩО бюджетни кредити****за eu-LISA** | Поети задължения | = 1 + 1а + 3а | 26,763 | 14,231 | 59,879 | 22,892 | 22,892 | 22,892  | 22,892  | 22,892  | 22,892  | 22,892  | **261,117** |
| Плащания | = 2 + 2а + 3б | 26,763 | 14,231 | 59,879 | 22,892 | 22,892 | 22,892  | 22,892  | 22,892  | 22,892  | 22,892  | **261,117** |

Тези суми ще покрият разходите за:

* разработването на всички ИТ елементи на проекта — централна система, НЕС във всяка държава членка, сигурна комуникационна инфраструктура между централната система и НЕС, публичен уебсайт и приложение за мобилни устройства, услуга за електронна поща, защитена услуга за създаване на профил, портал за превозвачи, уеб услуга и софтуер, позволяващ на централното звено и националните звена на ETIAS да обработват заявленията;
* техническото функциониране на информационната система на ETIAS и поддръжката ѝ.
* Разходите по дял 1 (разходи за персонала) се увеличават през 2019 г. поради включването на изпитващи техници и на служители, извършващи изпитвания, в съществуващия екип. През 2020 г. този екип се запазва и към него се добавят служители за бюрото за помощ (helpdesk) за държавите членки и превозвачите (първо ниво, функциониращо 24 часа на ден, 7 дни в седмицата), технически служители (второ ниво, функциониращо 24 часа на ден, 7 дни в седмицата) и оператори за наблюдение на централната система (24 часа на ден, 7 дни в седмицата). Служителите на eu-LISA, необходими за създаването на ETIAS и за осигуряване на реализирането ѝ от изпълнителя, ще бъдат запазени след пускането на системата в действие, като ще отговарят за управлението, поддръжката и развитието ѝ. Сравнението с други системи подчертава значението, което задачите по поддръжка имат за запазването на възможно най-добра ефективност, надеждност и адекватност на прилаганите правила за проверките.
* Разходите по дял 2 (разходи за инфраструктура и за функциониране) се увеличават от 2018 г. с цел да се покрият допълнителните суми за ETIAS, свързани с функционирането на центъра за данни в централния обект (в Страсбург, Франция) и в резервния централен обект (в Санкт Йохан им Понгау), както и с допълнителното офис пространство за допълнителните служители на eu-LISA и екипа на изпълнителя, отговарящ за разработването и поддръжката на информационната система на ETIAS.
* Върху разходите по дял 3 през 2018 г. оказват отражение първоначалните инвестиции за хардуер и софтуер за средите, необходими през фазата на разработване. През 2019 г. разходите по този дял включват само разходите за разработване (като през 2018 и 2020 г.), разходите за поддръжка на хардуера и софтуера и разходите за мрежите през фазата на разработване. Разходите по дял 3 (оперативни разходи) се увеличават рязко през 2020 г., понеже инвестиционните разходи за хардуер и софтуер за операционните ИТ среди (производствена и предпроизводствена — както за централното, така и за резервното централно звено) се извършват през годината, предхождаща пускането в действие, тъй като те трябва да са готови преди началото на операциите.

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 18.0203 — Европейска гранична и брегова охрана (ЕГБО)[[17]](#footnote-18) |  |  | Година**2018** | Година**2019** | Година**2020** | Година**2021** | Година**2022** | Година**2023** | Година**2024** | Година**2025** | Година**2026** | Година**2027** | **ОБЩО** |
| Дял 1: Разходи за персонала | Поети задължения | (1) |  |  | 7,402 | 22,315 | 22,315 | 22,315 | 22,315 | 22,315 | 22,689 | 23,379 | **165,045** |
| Плащания | (2) |  |  | 7,402 | 22,315 | 22,315 | 22,315 | 22,315 | 22,315 | 22,689 | 23,379 | **165,045** |
| Дял 2: Разходи за инфраструктура и за функциониране | Поети задължения | (1a) |  |  | 5,129 | 4,822 | 4,822 | 3,802 | 3,802 | 3,802 | 3,876 | 4,011 | **34,066** |
| Плащания | (2а) |  |  | 5,129 | 4,822 | 4,822 | 3,802 | 3,802 | 3,802 | 3,876 | 4,011 | **34,066** |
| Дял 3: Оперативни разходи | Поети задължения | (3а) |  |  |  |  |  |  |  |  |  |  |  |
|  | Плащания | (3б) |  |  |  |  |  |  |  |  |  |  |  |
| **ОБЩО бюджетни кредити****за ЕГБО** | Поети задължения | = 1 + 1а + 3а |  |  | 12,531 | 27,137 | 27,137 | 26,117 | 26,117 | 26,117 | 26,565 | 27,390 | **199,111** |
| Плащания | = 2 + 2а + 3б |  |  | 12,531 | 27,137 | 27,137 | 26,117 | 26,117 | 26,117 | 26,565 | 27,390 | **199,111** |

Тези суми ще покрият разходите за:

* създаването на централното звено на ETIAS;
* оперативните дейности, свързани с обработването на заявленията по ETIAS.
* Разходите по дял 1 за ЕГБО са определени въз основа на предположението, че 5 % от всички заявления ще се обработват ръчно и че обработването на едно заявление ще отнема 10 минути (т.е. че един служител ще обработва ръчно 48 заявления на ден). Екипът на бюрото за помощ (helpdesk) за пътуващите е определен въз основа на предположението, че ще получава искания/въпроси по 0,5 % от всички заявления и че ще му трябват 5 минути, за да отговори на тях. Предвидени са 10 % допълнителен персонал (т.е. един на всеки десет служители, обработващи заявления) за управленските длъжности, както и 10 % допълнителен персонал за ДЗД (длъжностно лице за защита на данните) и длъжности в областта на правните консултации, одита, наблюдението, човешките ресурси, снабдяването, финансите, ИТ подкрепата и предоставянето на други видове подкрепа. Управленският и помощният персонал на ЕГБО ще започнат работа половин година преди пускането в действие на ETIAS, а останалият персонал — 4 месеца преди пускането ѝ в действие. Прогнозите за числеността на нужния персонал се основават на проучване на осъществимостта, извършено преди представянето на предложението за регламент, и на референтните стойности от подобни системи и среди.
* Разходите по дял 2 (разходи за инфраструктура и за функциониране) се увеличават от 2020 г. с цел да се покрият допълнителните суми, свързани със създаването на централното звено на ETIAS (2020 г.), с информационната кампания за ETIAS (2020—2022 г.), с допълнителното офис пространство за персонала на централното звено на ETIAS и с административните ИТ (работни станции, използвани от персонала на централното звено на ETIAS).

|  |  |  |
| --- | --- | --- |
| **Функция от многогодишната финансова****рамка**  | **5** | Административни разходи |

млн. EUR (до третия знак след десетичната запетая)

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
|  |  |  | Година**2018** | Година**2019** | Година**2020** | Година**2021** | Година**2022** | Година**2023** | Година**2024** | Година**2025** | Година**2026** | Година**2027** | **ОБЩО** |
| ГД HOME |  |
| • Човешки ресурси Номер на бюджетния ред: 18.01 | 0,402 | 0,402 | 0,402 | 0,536 | 0,536 | 0,134 | 0,134 | 0,134 | 0,134 | 0,134 | **2,948** |
| Други административни разходи (събрания и т.н.) | 0,323 | 0,323 | 0,323 | 0,323 | 0,323 | 0,200 | 0,200 | 0,200 | 0,200 | 0,200 | **2,615** |
|  |  |  |  |  |  |  |  |  |  |  |  |
| **ОБЩО ГД HOME** | Бюджетни кредити  | 0,725 | 0,725 | 0,725 | 0,859 | 0,859 | 0,334 | 0,334 | 0,334 | 0,334 | 0,334 | **5,563** |

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| **ОБЩО бюджетни кредити****за ФУНКЦИЯ 5**от многогодишната финансова рамка | (Общо поети задължения = Общо плащания) | 0,725 | 0,725 | 0,725 | 0,859 | 0,859 | 0,334 | 0,334 | 0,334 | 0,334 | 0,334 | **5,563** |

млн. EUR (до третия знак след десетичната запетая)

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
|  |  |  | Година**2018** | Година**2019** | Година**2020** | Година**2021** | Година**2022** | Година**2023** | Година**2024** | Година**2025** | Година**2026** | Година**2027** | **ОБЩО** |
| **ОБЩО бюджетни кредити****за ФУНКЦИИ 1—5**от многогодишната финансова рамка | Поети задължения | 56,728 | 44,196 | 111,182 | 81,121 | 78,811 | 77,266 | 77,266 | 77,266 | 78,109 | 79,664 | **761,609** |
| Плащания | 59,987 | 44,122 | 102,301 | 74,099 | 67,424 | 64,183 | 74,752 | 71,411 | 70,502 | 79,782 | **708,563** |

### Очаквано отражение върху бюджетните кредити за оперативни разходи

#### *Очаквано отражение върху бюджетните кредити за eu-LISA*

🞎 Предложението/инициативата не налага използване на бюджетни кредити за оперативни разходи

⌧ Предложението/инициативата налага използване на бюджетни кредити за оперативни разходи съгласно обяснението по-долу:

Бюджетни кредити за поети задължения в млн. EUR (до третия знак след десетичната запетая)

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| **Да се посочат целите и резултатите** **eu-LISA**⇩ |  |  | Година**2018** | Година**2019** | Година**2020** | Година**2021** | Година**2022** | Година**2023** | Година**2024** | Година**2025** | Година**2026** | Година**2027** | **ОБЩО** |
| **РЕЗУЛТАТИ** |
| Вид[[18]](#footnote-19) | Среден разход | Брой | Разходи | Брой | Разходи | Брой | Разходи | Брой | Разходи | Брой | Разходи | Брой | Разходи | Брой | Разходи | Брой | Разходи | Брой | Разходи | Брой | Разходи | Общ брой | Общо разходи |
| КОНКРЕТНА ЦЕЛ № 1[[19]](#footnote-20)Разработване на централната система |  |  |  |  |  |  |  |  |  |  |  |  |  |  |  |  |  |  |  |  |
| - Резултат | Изпълнител |  | 5,940 |  | 5,940 |  | 5,940 |  |  |  |  |  |  |  |  |  |  |  |  |  |  |  | 17,820 |
| - Резултат | Софтуер |  | 6,888 |  | 0,000 |  | 28,277 |  |  |  |  |  |  |  |  |  |  |  |  |  |  |  | 35,165 |
| - Резултат | Хардуер |  | 1,588 |  | 0,000 |  | 6,913 |  |  |  |  |  |  |  |  |  |  |  |  |  |  |  | 8,501 |
| - Резултат | Администрация |  |  |  |  |  |  |  |  |  |  |  |  |  |  |  |  |  |  |  |  |  |  |
| - Резултат | Други (офис) |  |  |  |  |  |  |  |  |  |  |  |  |  |  |  |  |  |  |  |  |  |  |
| Междинен сбор за конкретна цел № 1 |  | **14,416** |  | **5,940** |  | **41,130** |  |  |  |  |  |  |  |  |  |  |  |  |  |  |  | **61,486** |

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| КОНКРЕТНА ЦЕЛ № 2Поддръжка на централната система | Година**2018** | Година**2019** | Година**2020** | Година**2021** | Година**2022** | Година**2023** | Година**2024** | Година**2025** | Година**2026** | Година**2027** | **ОБЩО** |
| - Резултат | Изпълнител |  |  |  |  |  |  |  | 4,010 |  | 4,010 |  | 4,010 |  | 4,010 |  | 4,010 |  | 4,010 |  | 4,010 | 28,070 |
| - Резултат | Софтуер |  | 1,974 |  | 1,974 |  | 10,075 |  | 10,075 |  | 10,075 |  | 10,075 |  | 10,075 |  | 10,075 |  | 10,075 |  | 10,075 | 84,548 |
| - Резултат | Хардуер |  | 0,343 |  | 0,343 |  | 1,829 |  | 1,829 |  | 1,829 |  | 1,829 |  | 1,829 |  | 1,829 |  | 1,829 |  | 1,829 | 15,318 |
| - Резултат | Администрация |  |  |  |  |  |  |  |  |  |  |  |  |  |  |  |  |  |  |  |  |  |
| - Резултат | Други (офис) |  |  |  |  |  |  |  |  |  |  |  |  |  |  |  |  |  |  |  |  |  |
| Междинен сбор за конкретна цел № 2 |  | **2,317** |  | **2,317** |  | **11,904** |  | **15,914** |  | **15,914** |  | **15,914** |  | **15,914** |  | **15,914** |  | **15,914** |  | **15,914** | **127,936** |
| КОНКРЕТНА ЦЕЛ № 3Мрежа |  |  |  |  |  |  |  |  |  |  |  |  |  |  |  |  |  |  |  |  |  |
| - Резултат | Разработване |  | 3,968 |  |  |  |  |  |  |  |  |  |  |  |  |  |  |  |  |  |  | 3,968 |
| - Резултат | Функциониране |  | 2,472 |  | 2,472 |  | 2,472 |  | 2,472 |  | 2,472 |  | 2,472 |  | 2,472 |  | 2,472 |  | 2,472 |  | 2,472 | 24,720 |
| Междинен сбор за конкретна цел № 3 |  | **6,440** |  | **2,472** |  | **2,472** |  | **2,472** |  | **2,472** |  | **2,472** |  | **2,472** |  | **2,472** |  | **2,472** |  | **2,472** | **28,688** |
| КОНКРЕТНА ЦЕЛ № 4Събрания/обучение |  | **0,294** |  | **0,294** |  | **0,294** |  | **0,168** |  | **0,168** |  | **0,168** |  | **0,168** |  | **0,168** |  | **0,168** |  | **0,168** | **2,058** |
| **ОБЩО РАЗХОДИ eu-LISA** |  | **23,467** |  | **11,023** |  | **55,800** |  | **18,554** |  | **18,554** |  | **18,554** |  | **18,554** |  | **18,554** |  | **18,554** |  | **18,554** | **220,168** |
|  |  |  |  |  |  |  |  |  |  |  |  |  |  |  |  |  |  |  |  |  |  |

#### *Очаквано отражение върху бюджетните кредити за ЕГБО*

⌧ Предложението/инициативата не налага използване на бюджетни кредити за оперативни разходи

🞎 Предложението/инициативата налага използване на бюджетни кредити за оперативни разходи съгласно обяснението по-долу:

#### *Очаквано отражение върху бюджетните кредити за ГД HOME*

🞎 Предложението/инициативата не налага използване на бюджетни кредити за оперативни разходи

⌧ Предложението/инициативата налага използване на бюджетни кредити за оперативни разходи съгласно обяснението по-долу:

Бюджетни кредити за поети задължения в млн. EUR (до третия знак след десетичната запетая)

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| **Да се посочат целите и резултатите** **ГД HOME** |  |  | Година**2018** | Година**2019** | Година**2020** | Година**2021** | Година**2022** | Година**2023** | Година**2024** | Година**2025** | Година**2026** | Година**2027** | **ОБЩО** |
|  | **РЕЗУЛТАТИ** |
| Вид[[20]](#footnote-21) | Среден разход | Брой | Разходи | Брой | Разходи | Брой | Разходи | Брой | Разходи | Брой | Разходи | Брой | Разходи | Брой | Разходи | Брой | Разходи | Брой | Разходи | Брой | Разходи | Общ брой | Общо разходи |
| КОНКРЕТНА ЦЕЛ № 1[[21]](#footnote-22)Разработване на националните системи |  |  |  |  |  |  |  |  |  |  |  |  |  |  |  |  |  |  |  |  |  |  |
| - Адаптиране на НЕИ |  | 20,000 |  | 20,000 |  | 20,000 |  |  |  |  |  |  |  |  |  |  |  |  |  |  |  | 60,000 |
| - Администрация (технически ръководители и друг персонал) |  | 9,240 |  | 9,240 |  | 18,047 |  |  |  |  |  |  |  |  |  |  |  |  |  |  |  | 36,527 |
| Междинен сбор за конкретна цел № 1 |  | **29,240** |  | **29,240** |  | **38,047** |  |  |  |  |  |  |  |  |  |  |  |  |  |  |  | **96,527** |
| КОНКРЕТНА ЦЕЛ № 2Поддръжка на националните системи |  |  |  |  |  |  |  |  |  |  |  |  |  |  |  |  |  |  |  |  |  |  |
| - Функциониране на НЕИ |  |  |  |  |  |  |  | 7,500 |  | 7,500 |  | 7,500 |  | 7,500 |  | 7,500 |  | 7,500 |  | 7,500 |  | 52,500 |
| - Администрация (екипи в държавите членки, обработващ персонал и друг персонал) |  |  |  |  |  |  |  | 22,733 |  | 20,423 |  | 20,423 |  | 20,423 |  | 20,423 |  | 20,818 |  | 21,548 |  | 146,791 |
| Междинен сбор за конкретна цел № 2 |  |  |  |  |  |  |  | **30,233** |  | **27,923** |  | **27,923** |  | **27,923** |  | **27,923** |  | **28,318** |  | **29,048** |  | **199,291** |
| **ОБЩО РАЗХОДИ ГД HOME** |  | **29,240** |  | **29,240** |  | **38,047** |  | **30,233** |  | **27,923** |  | **27,923** |  | **27,923** |  | **27,923** |  | **28,318** |  | **29,048** |  | **295,818** |

Тези суми ще покрият разходите за:

а) по конкретна цел № 1:

* адаптиране на НЕИ — покриват се максималните разходи за интегриране на НЕИ на всяка държава членка. За това интегриране са предвидени 2 милиона евро за всяка държава членка.
* администрация (технически ръководители и друг персонал) — покриват се разходите за персонала, участващ в адаптирането на НЕИ в държавите членки през фазата на разработване, а през 2020 г. и разходите за създаване на националните звена на ETIAS в държавите членки (набиране и обучаване на персонала, административни разходи).

б) по конкретна цел № 2:

* функциониране на НЕИ — покриват се разходите за поддръжка, свързани с интегрирането на НЕИ и направени от държавите членки през фазата на функциониране. Тази сума е изчислена като годишен процент (12,5 %) от първоначалните разходи за разработване.
* администрация (екипи в държавите членки, обработващ персонал и друг персонал) — покриват се разходите на националните звена в държавите членки през фазата на функциониране (разходи за персонал, разходи за управленски персонал, административни разходи), а през 2021 г. и разходите за персонала, извършващ дейности, свързани с функционирането на НЕИ в държавите членки, за приключване на интегрирането на НЕИ.

Персоналът на екипите в националните звена на ETIAS в държавите членки е определен въз основа на предположението, че всички национални звена, взети заедно, ще обработват 3 % от всички заявления по ETIAS, като обработването на едно заявление ще отнема 30 минути. Съгласно това предположение националните звена на ETIAS следва да имат общо 381 служители. Те ще бъдат наети 4 месеца преди началото на операциите.

Коефициентът на разпределение, свързан с функционирането, следва да бъде определен по време на обсъжданията относно следващата многогодишна финансова рамка и в съответствие с предложения Регламент за ETIAS.

### Очаквано отражение върху човешките ресурси

#### *eu-LISA: Обобщение*

🞎 Предложението/инициативата не налага използване на бюджетни кредити за административни разходи

⌧ Предложението/инициативата налага използване на бюджетни кредити за административни разходи съгласно обяснението по-долу:

млн. EUR (до третия знак след десетичната запетая)

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
|  | Година**2018** | Година**2019** | Година**2020** | Година**2021** | Година**2022** | Година**2023** | Година**2024** | Година**2025** | Година**2026** | Година**2027** | **ОБЩО** |

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| Длъжностни лица (степени AD) |  |  |  |  |  |  |  |  |  |  |  |
| Длъжностни лица (степени AST) |  |  |  |  |  |  |  |  |  |  |  |
| Договорно нает персонал | 0,700 | 0,875 | 1,746 | 2,630 | 2,630 | 2,630 | 2,630 | 2,630 | 2,630 | 2,630 | **21,731** |
| Срочно нает персонал  | 0,938 | 0,938 | 0,938 | 0,938 | 0,938 | 0,938 | 0,938 | 0,938 | 0,938 | 0,938 | **9,380** |
| Командировани национални експерти |  |  |  |  |  |  |  |  |  |  |  |

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| **ОБЩО** | **1,638** | **1,813** | **2,684** | **3,568** | **3,568** | **3,568** | **3,568** | **3,568** | **3,568** | **3,568** | **31,111** |

Планирано е през януари 2018 г. да бъдат назначени на работа 7 срочно наети и 10 договорно наети служители (технически експерти). Целият персонал трябва да е налице в началото на 2018 г., за да може тригодишният период на разработване да започне навреме, така че ETIAS да бъде пусната в действие през 2021 г. Тези ресурси ще отговарят за управлението на проекти и договори, както и за разработването и изпитването на системата.

Прогнозите за числеността на необходимия персонал са представени в таблицата по-долу въз основа на прогнозите от проучването на осъществимостта.

|  |
| --- |
| **Допълнителен персонал на eu-LISA за ETIAS** |
|  | **2018** | **2019** | **2020** | **2021** | **2022** | **2023** | **2024** | **2025** | **2026** | **2027** | **Вид** |
|  | **Разработване** | **Функциониране** |  |
| 10 технически експерти:- архитект на решения (x 1)- системен архитект (x 1)- архитект, ориентиран към услугите (x 1)- проектант на бази данни (x 1)- администратор на приложения (x 2)- системен администратор (x 1)- мрежов администратор (x 1)- служител по сигурността (x 2) | 10 | 10 | 10 | 10 | 10 | 10 | 10 | 10 | 10 | 10 | Договорно нает служители |
| Изпитване | 0 | 2,5 | 5 | 5 | 5 | 5 | 5 | 5 | 5 | 5 | Договорно наети служители |
| Бюро за помощ (helpdesk) (първо ниво, взет е предвид факторът **работа 24 часа на ден, 7 дни в седмицата**, т.е. за една длъжност са необходими 5 служители) | 0 | 0 | 5 | 10 | 10 | 10 | 10 | 10 | 10 | 10 | Договорно наети служители |
| Оператори за наблюдение на централната система (взет е предвид факторът **работа 24 часа на ден, 7 дни в седмицата**) | 0 | 0 | 5 | 10 | 10 | 10 | 10 | 10 | 10 | 10 | Договорно наети служители |
| ***Междинен сбор — договорно наети служители*** | ***10*** | ***12,5*** | ***25*** | ***35*** | ***35*** | ***35*** | ***35*** | ***35*** | ***35*** | ***35*** | ***(83 % от общия брой)*** |
| Управление на програми/проекти | 4 | 4 | 4 | 4 | 4 | 4 | 4 | 4 | 4 | 4 | Срочно наети служители |
| Управление на договори | 2 | 2 | 2 | 2 | 2 | 2 | 2 | 2 | 2 | 2 | Срочно наети служители |
| Осигуряване на качеството | 1 | 1 | 1 | 1 | 1 | 1 | 1 | 1 | 1 | 1 | Срочно наети служители |
| ***Междинен сбор — срочно наети служители*** | ***7*** | ***7*** | ***7*** | ***7*** | ***7*** | ***7*** | ***7*** | ***7*** | ***7*** | ***7*** | **(17 % от общия брой)** |
| ***ОБЩО*** | ***17*** | ***19,5*** | ***32*** | ***42*** | ***42*** | ***42*** | ***42*** | ***42*** | ***42*** | ***42*** | ***Всички видове служители*** |

Броят на служителите изглежда голям, но той е съобразен с факта, че ETIAS е съставена от различни модули (уебсайта за пътуващите, базата данни със заявленията, устройството за проверките, а също така и системата за комуникация с превозвачите и с екипите в държавите членки). С оглед на това за ETIAS трябва да се гарантира висока степен на сигурност и на наличност. Поради тези експлоатационни изисквания броят на служителите е много по-голям от необходимия за система с търговско предназначение.

Предвидено е персоналът на eu-LISA, който ще отговаря за изпитванията, да бъде нает през втората година от фазата на разработване. Служителите, които ще отговарят за оказването на помощ и наблюдението на системата 24 часа на ден, 7 дни в седмицата, ще бъдат наети 6 месеца преди пускането в действие на ETIAS.

#### *Европейска агенция за гранична и брегова охрана: Обобщение*

🞎 Предложението/инициативата не налага използване на бюджетни кредити за административни разходи

⌧ Предложението/инициативата налага използване на бюджетни кредити за административни разходи съгласно обяснението по-долу:

млн. EUR (до третия знак след десетичната запетая)

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
|  | Година**2018** | Година**2019** | Година**2020** | Година**2021** | Година**2022** | Година**2023** | Година**2024** | Година**2025** | Година**2026** | Година**2027** | **ОБЩО** |

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| Длъжностни лица (степени AD) |  |  |  |  |  |  |  |  |  |  | **165,045** |
| Длъжностни лица (степени AST) |  |  |  |  |  |  |  |  |  |  |  |
| Договорно нает персонал |  |  | 4,710 | 16,011 | 16,011 | 16,011 | 16,011 | 16,011 | 16,332 | 16,921 | **118,018** |
| Срочно нает персонал  |  |  | 2,692 | 6,304 | 6,304 | 6,304 | 6,304 | 6,304 | 6,357 | 6,458 | **47,027** |
| Командировани национални експерти |  |  |  |  |  |  |  |  |  |  |  |

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| **ОБЩО** |  |  | 7,402 | 22,315 | 22,315 | 22,315 | 22,315 | 22,315 | 22,689 | 23,379 | **165,045** |

Посочените по-горе стойности съответстват на следния брой служители[[22]](#footnote-23).

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Персонал на Европейската агенция за гранична и брегова охрана**  |  |  |  |  |  |  |  |  |  |
|  | **2020** | **2021** | **2022** | **2023** | **2024** | **2025** | **2026** | **2027** | **Вид** |
| Персонал, който ще обработва ръчно заявления по ETIAS (ЕПРВ) | 64 | 192 | 192 | 192 | 192 | 192 | 196 | 203 | Договорно наети служители |
| Персонал на бюрото за помощ (helpdesk) за пътуващите (ЕПРВ) | 3 | 10 | 10 | 10 | 10 | 10 | 10 | 10 | Договорно наети служители |
| ***Междинен сбор — договорно наети служители*** | ***67*** | ***202*** | ***202*** | ***202*** | ***202*** | ***202*** | ***206*** | ***213*** |  |
| Управленски персонал на централното звено (ЕПРВ) | 10 | 20 | 20 | 20 | 20 | 20 | 21 | 21 | Срочно наети служители |
| Помощен персонал (ДЗД, правни консултации, одит, наблюдение, човешки ресурси, снабдяване, финанси, ИТ подкрепа и др.) (ЕПРВ) | 10 | 20 | 20 | 20 | 20 | 20 | 20 | 20 | Срочно наети служители |
| ***Междинен сбор — срочно наети служители*** | ***20*** | ***40*** | ***40*** | ***40*** | ***40*** | ***40*** | ***41*** | ***41*** |  |
| **ОБЩО служители за централното звено (ЕПРВ)** | **87** | **242** | **242** | **242** | **242** | **242** | **247** | **254** |  |

През 2020 г. (годината преди пускането в действие) броят на ЕПРВ ще е равен на броя на служителите през 2021 г., наети няколко месеца преди стартирането на системата. Предполага се, че персоналът, който ще обработва ръчно заявления по ETIAS, и персоналът на бюрото за помощ (helpdesk) ще бъдат наети 4 месеца предварително, а управленският и помощният персонал — 6 месеца предварително.

Броят на служителите, които ще обработват заявления по ETIAS в централното звено, е определен въз основа на предположението, че 5 % от всички заявления ще се обработват ръчно и че обработването на едно заявление ще отнема 10 минути (т.е. че един служител ще обработва ръчно 48 заявления на работен ден). Ръчното обработване в централното звено трябва да бъде осигурено 24 часа на ден, 7 дни в седмицата, понеже централното звено трябва да приключи ръчното разглеждане в срок от 12 часа от получаването на досието на заявлението. Поради това ще има постоянно екип от 35—40 души, които ще обработват ръчно заявления.

Очаква се броят на освободените от изискването за виза пътуващи, които ще посетят Шенгенското пространство през периода 2021—2027 г. и ще имат нужда от разрешение за пътуване, да варира от 40,6 милиона през 2021 г. до 50,5 милиона през 2027 г. Броят на служителите, които ще обработват ръчно заявления, също варира в съответствие с това. Например въз основа на предположението, че един служител ще обработва 48 заявления на ден и че в една година има 220 работни дни, предвидените за 2021 г. 192 ЕПРВ би трябвало да могат да обработят около 2 милиона заявления, което съответства на 5 % от общия брой заявления през същата година.

Екипът на бюрото за помощ (helpdesk) за пътуващите е определен въз основа на предположението, че ще получава искания/въпроси по 0,5 % от всички заявления и че ще му трябват 5 минути, за да отговори на тях. Тази функция трябва да бъде осигурена 24 часа на ден, 7 дни в седмицата.

Помощният персонал ще отговаря за следното:

* защита на данните (2 служители);
* наблюдение на досиетата на заявленията и на данните, записани в централната система (2 служители);
* координация с националните звена и оказване на помощ на Съвета на ETIAS по проверките (3 служители);
* определяне, изпитване, прилагане, оценка и преразглеждане на специфичните рискови показатели и на правилата за проверките (3 служители);
* извършване на редовни одити на обработването на заявленията и на прилагането на правилата за проверките, в това число редовно оценяване на тяхното въздействие върху основните права (2 служители);
* оказване на ИТ подкрепа 24 часа на ден, 7 дни в седмицата на екипа, обработващ заявления по ETIAS (6 служители);
* изготвяне на статистика и доклади (2 служители).

Понеже постоянно ще има екип от 35—40 души, които ще обработват ръчно заявления, както и бюро за помощ (helpdesk) за заявителите, присъствието на управленски персонал също ще е необходимо 24 часа на ден, 7 дни в седмицата. Ще трябва да присъстват постоянно 2 ръководители на екип и 1 началник на звено (15 служители). Ще е необходим управленски персонал и за следните функции: началник на централното звено, ръководител на екипа за обработване на заявления, ръководител на екипа на бюрото за помощ (helpdesk) за пътуващите, ръководител на помощния екип, ръководител на екипа за ИТ подкрепа.

Прогнозите за числеността на нужния персонал се основават на проучването на осъществимостта, извършено преди представянето на предложението, и на референтните стойности от подобни системи и среди.

### Очаквано отражение върху бюджетните кредити за административни разходи

#### *Обобщение*

🞎 Предложението/инициативата не налага използване на бюджетни кредити за административни разходи

⌧ Предложението/инициативата налага използване на бюджетни кредити за административни разходи съгласно обяснението по-долу:

млн. EUR (до третия знак след десетичната запетая)

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
|  | Година**2018** | Година**2019** | Година**2020** | Година**2021** | Година**2022** | Година**2023** | Година**2024** | Година**2025** | Година**2026** | Година**2027** | **ОБЩО** |

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| **ФУНКЦИЯ 5****от многогодишната финансова рамка** |  |  |  |  |  |  |  |  |  |  |  |
| Човешки ресурси — ГД HOME | 0,402 | 0,402 | 0,402 | 0,536 | 0,536 | 0,134 | 0,134 | 0,134 | 0,134 | 0,134 | **2,948** |
| Други административни разходи | 0,323 | 0,323 | 0,323 | 0,323 | 0,323 | 0,200 | 0,200 | 0,200 | 0,200 | 0,200 | **2,615** |
| **Междинен сбор за ФУНКЦИЯ 5****от многогодишната финансова рамка**  | 0,725 | 0,725 | 0,725 | 0,859 | 0,859 | 0,334 | 0,334 | 0,334 | 0,334 | 0,334 | **5,563** |

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| **Извън ФУНКЦИЯ 5[[23]](#footnote-24)****от многогодишната финансова рамка**  |  |  |  |  |  |  |  |  |  |  |  |
| Човешки ресурси  |  |  |  |  |  |  |  |  |  |  |  |
| Други разходи с административен характер |  |  |  |  |  |  |  |  |  |  |  |
| **Междинен сбор****извън ФУНКЦИЯ 5****от многогодишната финансова рамка**  |  |  |  |  |  |  |  |  |  |  |  |

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| **ОБЩО** | 0,725 | 0,725 | 0,725 | 0,859 | 0,859 | 0,334 | 0,334 | 0,334 | 0,334 | 0,334 | **5,563** |

Служителите ще отговарят за:

* управлението на националните програми по ФВС — граници и за контактите със Съвета по проверките с цел предложението да се приложи по подходящ начин (3 ЕПРВ от 2018 г. до 2022 г.);
* управлението на приходите на ETIAS (1 ЕПРВ от 2021 г. до 2027 г.).

Нуждите от бюджетни кредити за човешки ресурси и за другите разходи с административен характер ще бъдат покрити с бюджетните кредити на ГД, които вече са отпуснати за управлението на дейността и/или които са преразпределени в рамките на ГД, при необходимост заедно с всички допълнителни ресурси, които могат да бъдат предоставени на управляващата ГД в рамките на годишната процедура за отпускане на средства и като се имат предвид бюджетните ограничения.

Очаквани нужди от човешки ресурси

🞎 Предложението/инициативата не налага използване на човешки ресурси.

⌧ Предложението/инициативата налага използване на човешки ресурси съгласно обяснението по-долу:

*Оценката се посочва в еквиваленти на пълно работно време*

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
|  | Година**2018** | Година**2019** | Година**2020** | Година**2021** | Година**2022** | Година**2023** | Година**2024** | Година**2025** | Година**2026** | Година**2027** | **ОБЩО** |
|  | **• Длъжности в щатното разписание (длъжностни лица и срочно нает персонал)** |  |  |  |  |  |
| 18 01 01 01 (Централа и представителства на Комисията) — ГД HOME | 3 | 3 | 3 | 4 | 4 | 1 | 1 | 1 | 1 | 1 | 22 |
| XX 01 01 02 (Делегации) |  |  |  |  |  |  |  |  |  |  |  |
| XX 01 05 01 (Непреки научни изследвания) |  |  |  |  |  |  |  |  |  |  |  |
| 10 01 05 01 (Преки научни изследвания) |  |  |  |  |  |  |  |  |  |  |  |
|  | **• Външен персонал (в еквивалент на пълно работно време — ЕПРВ)**[[24]](#footnote-25) |  |  |  |
| XX 01 02 02 (ДНП, МП, КНЕ, ПНА и МЕД в делегациите)  |  |  |  |  |  |  |  |  |  |  |  |
| **XX** 01 04 **yy**[[25]](#footnote-26) | - в централата |  |  |  |  |  |  |  |  |  |  |  |
| - в делегациите  |  |  |  |  |  |  |  |  |  |  |  |
| **XX** 01 05 02 (ДНП, КНЕ, ПНА — Непреки научни изследвания) |  |  |  |  |  |  |  |  |  |  |  |
| 10 01 05 02 (ДНП, КНЕ, ПНА — Преки научни изследвания) |  |  |  |  |  |  |  |  |  |  |  |
| Други бюджетни редове (да се посочат) |  |  |  |  |  |  |  |  |  |  |  |
| **ОБЩО** | **3** | **3** | **3** | **4** | **4** | **1** | **1** | **1** | **1** | **1** | **22** |

**18** е съответната област на политиката или съответният бюджетен дял.

Нуждите от човешки ресурси ще бъдат покрити от персонала на ГД, на който вече е възложено управлението на дейността и/или който е преразпределен в рамките на ГД, при необходимост заедно с всички допълнителни отпуснати ресурси, които могат да бъдат предоставени на управляващата ГД в рамките на годишната процедура за отпускане на средства и като се имат предвид бюджетните ограничения.

Описание на задачите, които трябва да се изпълнят:

|  |  |
| --- | --- |
| Длъжностни лица и срочно нает персонал — ГД HOME | Служителите ще отговарят за управлението на националните програми по ФВС — граници и за контактите със Съвета по проверките с цел предложението да се приложи по подходящ начин, както и за управлението на приходите на ETIAS. |

### Съвместимост с настоящата многогодишна финансова рамка

🞎 Предложението/инициативата е съвместимо(а) с настоящата многогодишна финансова рамка.

⌧ Предложението/инициативата налага препрограмиране на съответната функция от многогодишната финансова рамка.

🞎 Предложението/инициативата налага да се използва Инструментът за гъвкавост или да се преразгледа многогодишната финансова рамка.

Обяснете какво е необходимо, като посочите съответните функции, бюджетни редове и суми.

Регламентът за Инструмента за финансово подпомагане за външните граници по ФВС е финансовият инструмент, в който е включен бюджетът за изпълнението на пакета за интелигентните граници.

В член 5 от този регламент се предвижда отпускането на 791 милиона евро чрез програма за разработване на информационни системи за управление на миграционните потоци през външните граници съгласно условията, предвидени в член 15. 480 милиона евро от тази сума са предназначени за разработването на Системата за влизане/излизане. Част от останалите 311 милиона евро ще бъде използвана за ETIAS.

### Участие на трети страни във финансирането

⌧ Предложението/инициативата не предвижда съфинансиране от трети страни.

Предложението/инициативата предвижда съфинансиране съгласно следните прогнози:

Бюджетни кредити в млн. EUR (до третия знак след десетичната запетая)

|  |  |  |  |  |  |  |
| --- | --- | --- | --- | --- | --- | --- |
|  | Година**N** | Година**N+1** | Година**N+2** | Година**N+3** | Да се добавят толкова години, колкото е необходимо, за да се обхване продължителността на отражението (вж. точка 1.6) | Общо |
| Да се посочи съфинансиращият орган |  |  |  |  |  |  |  |  |
| ОБЩО съфинансирани бюджетни кредити  |  |  |  |  |  |  |  |  |

## Очаквано отражение върху приходите

🞎 Предложението/инициативата няма финансово отражение върху приходите.

⌧ Предложението/инициативата има следното финансово отражение:

🞎 върху собствените ресурси

⌧ върху разните приходи

млн. EUR (до третия знак след десетичната запетая)

|  |  |  |  |
| --- | --- | --- | --- |
| Приходен бюджетен ред: | Налични бюджетни кредити за текущата финансова година |  | Отражение на предложението/инициативата[[26]](#footnote-27) |
| Година**2018** | Година**2019** | Година**2020** | Година**2021** | Година**2022** | Година**2023** | Година**2024** | Година**2025** | Година**2026** | Година**2027** |
| Статия 6313 - вноска от асоциираните към Шенген държави (CH, NO, LI, IS) |  | p.m. | p.m. | p.m. | p.m. | p.m. | p.m. | p.m. | p.m. | p.m. | p.m. |
| Статия 6600 - приходи от такси |  |  |  |  | p.m. | p.m. | p.m. | p.m. | p.m. | p.m. | p.m. |

За разните „целеви“ приходи да се посочат съответните разходни бюджетни редове.

18.02.01.03 (интелигентни граници), 18.0207 (eu-LISA) и 18.0203 (ЕГБО)

Да се посочи методът за изчисляване на отражението върху приходите.

Бюджетът ще включва вноска от държавите, асоциирани към процеса на изпълнение, прилагане и развитие на достиженията на правото от Шенген и на мерките, свързани с Евродак, съгласно съответните споразумения.

Той ще включва и приходите от платените от заявителите такси за разрешения за пътуване. В предложението за ETIAS е предвидена такса в размер на 5 евро. Заявителите на възраст под 18 години ще бъдат освободени от нея. Заявителите, които са членове на семейството на гражданин на Съюза или на гражданин на трета държава, ползващ се от правото на свободно движение съгласно законодателството на Съюза, и които не притежават карта за пребиваване, също няма да плащат тази такса. Според прогнозите от нея ще бъдат освободени между 15 и 20 % от подадените заявления. Очаква се броят на освободените от изискването за виза пътуващи, които ще посетят Шенгенското пространство през периода 2021—2027 г. и ще имат нужда от разрешение за пътуване, да варира от 40,6 милиона през 2021 г. до 50,5 милиона през 2027 г. Тези прогнози се основават на статистическите данни от Техническото проучване относно интелигентните граници[[27]](#footnote-28). Същевременно обаче в предложението са предвидени преходен период и преходни мерки, които ще окажат влияние върху приходите. Като се имат предвид тези елементи, не е възможно да се даде надеждна прогноза за броя на заявленията, за които ще бъде платена такса, и вследствие на това — за очакваните приходи.

1. УД: управление по дейности; БД: бюджетиране по дейности. [↑](#footnote-ref-2)
2. Съгласно член 54, параграф 2, буква а) или б) от Финансовия регламент. [↑](#footnote-ref-3)
3. Важно е да се отбележи, че включването в безвизов режим обикновено е обвързано с условието за притежаване на електронен паспорт. [↑](#footnote-ref-4)
4. COM(2016) 205 final. [↑](#footnote-ref-5)
5. COM(2016) 602 final. [↑](#footnote-ref-6)
6. Речта е публикувана на следния адрес: <http://europa.eu/rapid/press-release_SPEECH-16-3043_bg.htm>. [↑](#footnote-ref-7)
7. Регламент (ЕС) № 515/2014 на Европейския парламент и на Съвета от 16 април 2014 г. за създаване на инструмента за финансово подпомагане за външните граници и визите като част от фонд „Вътрешна сигурност“ и за отмяна на Решение № 574/2007/ЕО. [↑](#footnote-ref-8)
8. Регламент (ЕС) № 1077/2011 на Европейския парламент и на Съвета от 25 октомври 2011 г. за създаване на Европейска агенция за оперативното управление на широкомащабни информационни системи в пространството на свобода, сигурност и правосъдие. Член 1, параграф 3: „Агенцията може да отговаря и за подготвянето, разработването и оперативното управление на широкомащабни информационни системи в пространството на свобода, сигурност и правосъдие, различни от посочените в параграф 2, само ако това е предвидено в съответни законодателни инструменти...“. [↑](#footnote-ref-9)
9. Регламент (ЕС) 2016/1624 на Европейския парламент и на Съвета от 14 септември 2016 г. за европейската гранична и брегова охрана, за изменение на Регламент (ЕС) 2016/399 на Европейския парламент и на Съвета и за отмяна на Регламент (ЕО) № 863/2007 на Европейския парламент и на Съвета, Регламент (ЕО) № 2007/2004 на Съвета и Решение 2005/267/ЕО на Съвета. [↑](#footnote-ref-10)
10. COM(2010) 93, 19 март 2010 г. [↑](#footnote-ref-11)
11. Решение 2008/633/ПВР на Съвета от 23 юни 2008 г. относно достъпа до Визовата информационна система (ВИС) за справки от оправомощени органи на държавите членки и от Европол с цел предотвратяване, разкриване и разследване на терористични действия и други тежки престъпления и Регламент (ЕО) № 767/2008 на Европейския парламент и на Съвета от 9 юли 2008 г. относно Визовата информационна система (ВИС) и обмена на данни между държави членки относно визите за краткосрочно пребиваване (Регламент за ВИС). [↑](#footnote-ref-12)
12. Подробности във връзка с методите на управление и позоваванията на Финансовия регламент могат да бъдат намерени на уебсайта BudgWeb:
<https://myintracomm.ec.europa.eu/budgweb/EN/man/budgmanag/Pages/budgmanag.aspx>. [↑](#footnote-ref-13)
13. Многогод. = многогодишни бюджетни кредити / едногод. = едногодишни бюджетни кредити [↑](#footnote-ref-14)
14. ЕАСТ: Европейска асоциация за свободна търговия. [↑](#footnote-ref-15)
15. Държави кандидатки и ако е приложимо, държави потенциални кандидатки от Западните Балкани. [↑](#footnote-ref-16)
16. Техническа и/или административна помощ и разходи в подкрепа на изпълнението на програми и/или дейности на ЕС (предишни редове BA), непреки научни изследвания, преки научни изследвания. [↑](#footnote-ref-17)
17. Числеността на персонала през 2020 г. и следващите години е индикативна и трябва да бъде определено дали тя превишава прогнозата за персонала на ЕГБО, посочена в документ COM(2015) 671. [↑](#footnote-ref-18)
18. Резултатите са продуктите и услугите, които ще бъдат доставени (напр. брой финансирани обмени на учащи се, дължина на построените пътища в километри и т.н.). [↑](#footnote-ref-19)
19. Съгласно описанието в точка 1.4.2. „Конкретни цели…“. [↑](#footnote-ref-20)
20. Резултатите са продуктите и услугите, които ще бъдат доставени (напр. брой финансирани обмени на учащи се, дължина на построените пътища в километри и т.н.). [↑](#footnote-ref-21)
21. Съгласно описанието в точка 1.4.2. „Конкретни цели…“. [↑](#footnote-ref-22)
22. Числеността на персонала през 2020 г. и следващите години е индикативна и трябва да бъде определено дали тя превишава прогнозата за персонала на ЕГБО, посочена в документ COM(2015) 671. [↑](#footnote-ref-23)
23. Техническа и/или административна помощ и разходи в подкрепа на изпълнението на програми и/или дейности на ЕС (предишни редове BA), непреки научни изследвания, преки научни изследвания. [↑](#footnote-ref-24)
24. ДНП = договорно нает персонал; МП = местен персонал; КНЕ = командирован национален експерт; ПНА = персонал, нает чрез агенции за временна заетост; МЕД = младши експерт в делегация. [↑](#footnote-ref-25)
25. Подтаван за външния персонал, покрит с бюджетните кредити за оперативни разходи (предишни редове BA). [↑](#footnote-ref-26)
26. Що се отнася до традиционните собствени ресурси (мита, налози върху захарта), посочените суми трябва да бъдат нетни, т.е. брутни суми, от които са приспаднати 25 % за разходи по събирането. [↑](#footnote-ref-27)
27. Техническо проучване относно интелигентните граници, Европейска комисия, ГД HOME, 2014 г. <http://ec.europa.eu/dgs/home-affairs/what-we-do/policies/borders-and-visas/smart-borders/index_en.htm>. [↑](#footnote-ref-28)